nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 137/2011 (30.11.2011.), Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2756

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 27. sjednici održanoj 15. studenoga 2011. godine donijelo je

PRAVILNIK

O IZMJENAMA I DOPUNAMA PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 67/09., 116/09., 4/10., 13/10., 88/10., 131/10., 1/11., 16/11. i 87/11.) u članku 45. dodaje se novi stavak 7. koji glasi:

»U slučaju da ugovorna bolnička zdravstvena ustanova iz stavka 6. ovog članka nema smještajnih kapaciteta roditelj djeteta ostvaruje pravo na naknadu troškova smještaja do maksimalnog iznosa po danu u visini dnevnice utvrđene Odlukom o visini dnevnice za službeno putovanje i visini naknade za korisnike koji se financiraju iz sredstava državnog proračuna.«

Dosadašnji stavak 7. postaje stavak 8.

Članak 2.

Tiskanica Obavijest o trajanju bolovanja koja je tiskana kao sastavni dio Pravilnika o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja (»Narodne novine« broj 4/10.) mijenja se i sastavni je dio ovog Pravilnika.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/11-01/187

Urbroj: 338-01-01-11-1

Zagreb, 15. studenoga 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

[**Obavijest o trajanju bolovanja**](dodatni/418191.pdf)

Pravilnik, NN 137/2011-2756
## Izmjena Općih uvjeta ugovora o provođenju primarne zdravstvene zaštite iz obveznog zdravstvenog osiguranja

### NN 137/2011 (30.11.2011.), Izmjena Općih uvjeta ugovora o provođenju primarne zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2757

Na osnovi odredbi članka 71. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.), članka 295. Zakona o obveznim odnosima (»Narodne novine« broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 27. sjednici održanoj 15. studenoga 2011. godine donijelo je

IZMJENU

OPĆIH UVJETA UGOVORA O PROVOĐENJU PRIMARNE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju primarne zdravstvene zaštite iz obveznog zdravstvenog osiguranja (»Narodne novine« 50/10., 71/10., 88/10., 1/11. i 93/11.) članak 14. mijenja se i glasi:

»Privatnik sudjeluje u dežurstvu ili pripravnosti na području nadležnosti županijskog zavoda za hitnu medicinu u kojem se hitna medicina provodi dežurstvom ili pripravnošću, podjednako s doktorima medicine radnicima u ugovornim zdravstvenim ustanovama i doktorima medicine radnicima Zavoda, i to prema ustrojstvu i rasporedu koji određuje ravnatelj zavoda za hitnu medicinu.

Dežurstvo i pripravnost iz stavka 1. ovog članka provodi se u skladu s odredbama članka 162. Zakona o zdravstvenoj zaštiti i općim aktima Zavoda.

Zavod za hitnu medicinu obvezuje se osigurati puni tim za provođenje dežurstva i pripravnosti.

Zavod za hitnu medicinu se obvezuje, na osnovi međusobno sklopljenog ugovora s doktorima medicine i medicinskim sestrama/medicinskim tehničarima, isplatiti novčanu naknadu za sudjelovanje u dežurstvu i pripravnost.

Minimalni iznos novčanih sredstava koji je zavod za hitnu medicinu obvezan isplatiti privatniku utvrđen je Odlukom o ugovaranju.«

Članak 2.

Ova Izmjena Općih uvjeta objavljuju se u »Narodnim novinama«.

Klasa: 025-04/11-01/190

Urbroj: 338-01-01-11-1

Zagreb, 15. studenoga 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Izmjene i dopune, NN 137/2011-2757
## Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Kazneni odjel

### NN 137/2011 (30.11.2011.), Odluka o imenovanju zamjenika općinskog državnog odvjetnika u Općinskom državnom odvjetništvu u Zagrebu, Kazneni odjel

DRŽAVNOODVJETNIČKO VIJEĆE

2758

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 17. sjednici održanoj 3. i 4. studenoga 2011. donijelo je

ODLUKU

Za zamjenike općinskog državnog odvjetnika u Općinskom državnom odvjetništvu u Zagrebu, Kazneni odjel imenuju se:

1. NEVEN ANTIĆ, državnoodvjetnički savjetnik u Općinskom državnom odvjetništvu u Zagrebu,

2. JASMINKA BATINIĆ, državnoodvjetnička savjetnica u Općinskom državnom odvjetništvu u Zagrebu,

3. JASNA BRADVIĆ, viša državnoodvjetnička savjetnica u Općinskom državnom odvjetništvu u Zagrebu

4. SILVIA LONČAR, državnoodvjetnička savjetnica u Općinskom državnom odvjetništvu u Zagrebu

5. ANA KOVAČIĆ, savjetnica u Uredu za suzbijanje korupcije i organiziranog kriminala.

Broj: DOVO-96/11

Zagreb, 3. studenoga 2011.

Predsjednik
Državnoodvjetničkog vijeća
Josip Čule, v. r.

Odluka, NN 137/2011-2758
## Odluka o imenovanju zamjenica županijskog državnog odvjetnika u Županijskom državnom odvjetništvu u Vukovaru

### NN 137/2011 (30.11.2011.), Odluka o imenovanju zamjenica županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

2759

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) Državnoodvjetničko vijeće na 17. sjednici održanoj 3. i 4. studenog 2011. donijelo je

ODLUKU

Za zamjenice županijskog državnog odvjetnika u Županijskom državnom odvjetništvu u Vukovaru imenuju se:

1. SUZANA ČUČKOVIĆ, zamjenica općinske državne odvjetnice u Općinskom državnom odvjetništvu u Vukovaru

2. BILJANA LUBURIĆ, zamjenica općinske državne odvjetnice u Općinskom državnom odvjetništvu u Vukovaru.

Broj: DOVO-93/11

Zagreb, 4. studenoga 2011.

Predsjednik
Državnoodvjetničkog vijeća
Josip Čule, v. r.

Odluka, NN 137/2011-2759
## Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Kazneni odjel

### NN 137/2011 (30.11.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Kazneni odjel

DRŽAVNOODVJETNIČKO VIJEĆE

2760

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11), Državnoodvjetničko vijeće na 17. sjednici održanoj 3. i 4. listopada 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Pazinu, Kazneni odjel, imenuje se IVA ARAPOVIĆ, odvjetnica iz Labina.

Broj: DOVO-97/11

Zagreb, 4. studenoga 2011.

Predsjednik
Državnoodvjetničkog vijeća
Josip Čule, v. r.

Odluka, NN 137/2011-2760
## Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Građansko-upravni odjel

### NN 137/2011 (30.11.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Pazinu, Građansko-upravni odjel

DRŽAVNOODVJETNIČKO VIJEĆE

2761

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11), Državnoodvjetničko vijeće na 17. sjednici održanoj 3. i 4. listopada 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Pazinu, Građanskoupravni odjel, imenuje se NELI KOVAČIČ, viša državnoodvjetnička savjetnica u Općinskom državnom odvjetništvu u Pazinu.

Broj: DOVO-95/11

Zagreb, 4. studenoga 2011.

Predsjednik
Državnoodvjetničkog vijeća
Josip Čule, v. r.

Odluka, NN 137/2011-2761
## Odluka o razrješenju sa dužnosti zamjenika županijske državne odvjetnice u Županijskom državnom odvjetništvu u Karlovcu

### NN 137/2011 (30.11.2011.), Odluka o razrješenju sa dužnosti zamjenika županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

2762

Državnoodvjetničko vijeće na temelju članka 152., a u svezi sa čl. 113. st. 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11), odlučujući o zahtjevu za razrješenje PAVLA RUKAVINE, na 17. sjednici održanoj 3. i 4. studenoga 2011., donijelo je sljedeću

ODLUKU

PAVAO RUKAVINA, razrješava se dužnosti zamjenika županijske državne odvjetnice u Županijskom državnom odvjetništvu u Karlovcu s danom 31. siječnja 2012.

Broj: DOVO-102/11

Zagreb, 4. studenoga 2011

Predsjednik
Državnoodvjetničkog vijeća
Josip Čule, v. r.

Odluka, NN 137/2011-2762
## Ispravak Pravilnika o razvrstavanju, označavanju, obilježavanju i pakiranju opasnih kemikalija

### NN 137/2011 (30.11.2011.), Ispravak Pravilnika o razvrstavanju, označavanju, obilježavanju i pakiranju opasnih kemikalija

MINISTARSTVO ZDRAVSTVA I SOCIJALNE SKRBI

2763

Nakon uspoređivanja s izvornim tekstom Pravilnika o razvrstavanju, označavanju, obilježavanju i pakiranju opasnih kemikalija, koji je objavljen u »Narodnim novinama« br. 64/2011, utvrđena je pogreška te se daje

ISPRAVAK

PRAVILNIKA O RAZVRSTAVANJU, OZNAČAVANJU, OBILJEŽAVANJU I PAKIRANJU OPASNIH KEMIKALIJA

U Prilogu VI. 3.3. DIO: TABLICE USKLAĐENOSTI RAZVRSTAVANJA I OZNAČAVANJA nepotpun je tekst te se zamjenjuje potpunim koji glasi:

Tablica 3.1. Popis usklađenoga razvrstavanja i označavanja opasnih tvari prema ovoj Uredbi i Uredbi (EZ-a) br. 790/2009 koja nadopunjuje ovu Uredbu u svrhu njene prilagodbe i znanstvenog napretka nalazi se u zasebnom dijelu Priloga VI. – Prilogu VI.a koji se nalazi na službenoj internetskoj stranici »Narodnih novina« (www.narodne-novine.nn.hr).

Tablica 3.2. Popis usklađenoga razvrstavanja i označavanja opasnih tvari iz Priloga I. Pravilnika o razvrstavanju, označavanju, obilježavanju i pakiranju opasnih kemikalija (»Narodne novine« br. 23/08 i 64/09), a usklađen je s ovom Uredbom i Uredbom (EZ-a) br. 790/2009 koja nadopunjuje ovu Uredbu u svrhu njene prilagodbe i znanstvenog napretka nalazi se u zasebnom dijelu Priloga VI. – Prilogu VI.b koji se nalazi na službenoj internetskoj stranici »Narodnih novina« (www.narodne-novine.nn.hr).

Klasa: 011-02/11-07/15

Urbroj: 534-07-11-1

Zagreb, 14. studenoga 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Ostalo, NN 137/2011-2763
## Ispravak naziva tijela iznad Izmjena i dopuna Pravilnika o uravnoteženju elektroenergetskog sustava

### NN 137/2011 (30.11.2011.), Ispravak naziva tijela iznad Izmjena i dopuna Pravilnika o uravnoteženju elektroenergetskog sustava

NARODNE NOVINE

2764

Nakon uspoređivanja s izvornim tekstom Izmjena i dopuna Pravila o uravnoteženju elektroenergetskog sustava koji je objavljen u »Narodnim novinama« br. 135/11, utvrđena je tiskarska pogreška u nazivu tijela tiskanom iznad Izmjena i dopuna Pravila o uravnoteženju elektroenergetskog sustava te se daje

ISPRAVAK

NAZIVA TIJELA IZNAD IZMJENA I DOPUNA PRAVILA O URAVNOTEŽENJU ELEKTROENERGETSKOG SUSTAVA

Iznad Izmjena i dopuna Pravila o uravnoteženju elektroenergetskog sustava, koje su objavljene u »Narodnim novinama« broj 135/11, umjesto riječi »HRVATSKA ENERGETSKA REGULATORNA AGENCIJA« treba stajati » HEP – OPERATOR PRIJENOSNOG SUSTAVA d.o.o.«

Urbroj: 50501-11-1455
Zagreb, 30. studenoga 2011.

Glavna urednica
Zdenka Pogarčić, v. r.

Ostalo, NN 137/2011-2764
## Odluka o obvezi rada ureda državne uprave na dane izbora

### NN 138/2011 (1.12.2011.), Odluka o obvezi rada ureda državne uprave na dane izbora

VLADA REPUBLIKE HRVATSKE

2765

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 1. prosinca 2011. godine donijela

ODLUKU

O OBVEZI RADA UREDA DRŽAVNE UPRAVE NA DANE IZBORA

I.

Uredi države uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda, radit će na dane izbora 3. i 4. prosinca 2011. godine (subota i nedjelja), za sve vrijeme glasovanja od 7 – 19 sati.

II.

Rad izvan redovnog radnog vremena na poslovima omogućavanja pregleda popisa birača građana, pripreme i izrade popisa birača, izvadaka te drugih poslova određuje predstojnik ureda, ovisno o potrebama i mjesnim prilikama u županiji.

III.

Za provedbu ove Odluke zadužuju se predstojnici ureda državne uprave i gradonačelnik Grada Zagreba.

IV.

Državnim službenicima i namještenicima za rad na dane izbora isplatit će se naknada, sukladno odredbama Kolektivnog ugovora.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-03/11-01/01
Urbroj: 5030106-11-1
Zagreb, 1. prosinca 2011.

Predsjednica
Jadranka Kosor, dipl. iur., v. r.

Odluka, NN 138/2011-2765
## Dopune Sudskog poslovnika

### NN 138/2011 (1.12.2011.), Dopune Sudskog poslovnika

MINISTARSTVO PRAVOSUĐA

2766

Na temelju članka 68. stavka 1. Zakona o sudovima (»Narodne novine«, br. 150/05, 16/07, 113/08, 153/09, 116/10, 27/11) donosim

DOPUNE

SUDSKOG POSLOVNIKA

Članak 1.

U Sudskom poslovniku (»Narodne novine«, broj 158/09, 3/11, 34/11, 100/11 i 123/11) u članku 302. iza stavka 1. dodaje se novi stavak 2. koji glasi:

»Kod drugostupanjskih sudova predmeti se smatraju dovršenim u trenutku otpreme sudske odluke iz službe evidencije predmetnog suda. Sudska pisarnica u daljnjem roku od 8 dana ima obvezu otpremiti predmetnu odluku sa suda.«

Dosadašnji stavci 2. 3. i 4. postaju stavci 3., 4. i 5.

Članak 2.

U članku 321. stavak 1. ispod riječi: »Upisnik za ovrhu Ovr i Ovrv (Obrazac br. 35) dodaju se riječi: »Upisnik za ovršne predmete proslijeđene od javnih ovršitelja Ovr-jo (Obrazac 35.a)«.

Članak 3.

Ove dopune Sudskog poslovnika stupaju na snagu osmog dana od dana objave u »Narodnim novinama«.

Klasa: 011-02/11-02/5
Urbroj: 514-02-02-11-1
Zagreb, 15. studenoga 2011.

Ministar
Dražen Bošnjaković, v. r.

Ostalo, NN 138/2011-2766
## Odluka o odlikovanju kontraadmirala Ante (Augustinov) Urlića Redom kneza Branimira s ogrlicom

### NN 139/2011 (5.12.2011.), Odluka o odlikovanju kontraadmirala Ante (Augustinov) Urlića Redom kneza Branimira s ogrlicom

PREDSJEDNIK REPUBLIKE HRVATSKE

2771

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Branimira s ogrlicom, za osobite zasluge stečene promicanjem međunarodnog položaja i ugleda Republike Hrvatske, odlikuje se

kontraadmiral ANTE (Augustinov) URLIĆ.

Klasa: 060-03/11-06/06

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2771
## Odluka o odlikovanju Samostalnog bataljuna Škabrnja Redom kneza Domagoja s ogrlicom

### NN 139/2011 (5.12.2011.), Odluka o odlikovanju Samostalnog bataljuna Škabrnja Redom kneza Domagoja s ogrlicom

PREDSJEDNIK REPUBLIKE HRVATSKE

2772

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo njegovih pripadnika u Domovinskom ratu, odlikuje se

SAMOSTALNI BATALJUN ŠKABRNJA.

Klasa: 060-03/11-07/04

Urbroj: 71-03/3-11-02

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2772
## Odluka o odlikovanju Frane (Ivica) Stojića Redom kneza Domagoja s ogrlicom

### NN 139/2011 (5.12.2011.), Odluka o odlikovanju Frane (Ivica) Stojića Redom kneza Domagoja s ogrlicom

PREDSJEDNIK REPUBLIKE HRVATSKE

2773

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u ratu, odlikuje se

FRANE (Ivica) STOJIĆ.

Klasa: 060-03/11-0 7/03

Urbroj: 71-03/3-11-02

Zagreb, 30. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

Ostalo, NN 139/2011-2773
## Odluka o odlikovanju Stjepana (Marko) Ivanića Redom kneza Domagoja s ogrlicom

### NN 139/2011 (5.12.2011.), Odluka o odlikovanju Stjepana (Marko) Ivanića Redom kneza Domagoja s ogrlicom

PREDSJEDNIK REPUBLIKE HRVATSKE

2774

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuje se

STJEPAN (Marko) IVANIĆ.

Klasa: 060-03/11-07/06

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2774
## Odluka o odlikovanju Zasebne policijske postrojbe Policijske uprave Varaždin Redom kneza Domagoja s ogrlicom

### NN 139/2011 (5.12.2011.), Odluka o odlikovanju Zasebne policijske postrojbe Policijske uprave Varaždin Redom kneza Domagoja s ogrlicom

PREDSJEDNIK REPUBLIKE HRVATSKE

2775

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 12. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo njezinih pripadnika u Domovinskom ratu, odlikuje se

ZASEBNA POLICIJSKA POSTROJBA POLICIJSKE UPRAVE VARAŽDIN.

Klasa: 060-03/11-07/05

Urbroj: 71-03/3-11-02

Zagreb, 7. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2775
## Odluka o odlikovanju Redom Nikole Šubića Zrinskog

### NN 139/2011 (5.12.2011.), Odluka o odlikovanju Redom Nikole Šubića Zrinskog

PREDSJEDNIK REPUBLIKE HRVATSKE

2776

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njihovih pripadnika u Domovinskom ratu, odlikuju se

1. 73. BOJNA VOJNE POLICIJE

2. 74. SATNIJA VOJNE POLICIJE.

Klasa: 060-03/11-08/06

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2776
## Odluka o odlikovanju Ivana (Josip) Vugrinca Redom Nikole Šubića Zrinskog

### NN 139/2011 (5.12.2011.), Odluka o odlikovanju Ivana (Josip) Vugrinca Redom Nikole Šubića Zrinskog

PREDSJEDNIK REPUBLIKE HRVATSKE

2777

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

IVAN (Josip) VUGRINEC.

Klasa: 060-03/11-08/10

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2777
## Odluka o odlikovanju Alberta (Anto) Grgića Redom Nikole Šubića Zrinskog

### NN 139/2011 (5.12.2011.), Odluka o odlikovanju Alberta (Anto) Grgića Redom Nikole Šubića Zrinskog

PREDSJEDNIK REPUBLIKE HRVATSKE

2778

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se

ALBERT (Anto) GRGIĆ.

Klasa: 060-03/11-08/09

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2778
## Odluka o odlikovanju Redom Nikole Šubića Zrinskog

### NN 139/2011 (5.12.2011.), Odluka o odlikovanju Redom Nikole Šubića Zrinskog

PREDSJEDNIK REPUBLIKE HRVATSKE

2779

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo u Domovinskom ratu, odlikuju se

1. umirovljeni pukovnik VLADIMIR (Ivan) NALETILIĆ

2. natporučnik IVAN (Petar) MATIĆ.

Klasa: 060-03/11-08/08

Urbroj: 71-03/3-11-02

Zagreb, 9. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2779
## Odluka o odlikovanju 77. samostalnog bataljuna ZNG Grubišno Polje Redom Nikole Šubića Zrinskog

### NN 139/2011 (5.12.2011.), Odluka o odlikovanju 77. samostalnog bataljuna ZNG Grubišno Polje Redom Nikole Šubića Zrinskog

PREDSJEDNIK REPUBLIKE HRVATSKE

2780

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njegovih pripadnika u Domovinskom ratu, odlikuje se

77. SAMOSTALNI BATALJUN ZNG GRUBIŠNO POLJE.

Klasa: 060-03/11-08/07

Urbroj: 71-03/3-11-02

Zagreb, 2. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2780
## Odluka o odlikovanju Redom bana Jelačića

### NN 139/2011 (5.12.2011.), Odluka o odlikovanju Redom bana Jelačića

PREDSJEDNIK REPUBLIKE HRVATSKE

2781

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 14. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske i osobite vojne zasluge u njihovu ustroju, odlikuju se

1. umirovljeni brigadir DANE (Mato) VIDOŠEVIĆ

2. umirovljeni kapetan bojnog broda STJEPAN (Mato) BERNADIĆ.

Klasa: 060-03/11-09/06

Urbroj: 71-03/3-11-02

Zagreb, 9. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2781
## Odluka o odlikovanju brigadira Martina (Matin) Starčevića Redom bana Jelačića

### NN 139/2011 (5.12.2011.), Odluka o odlikovanju brigadira Martina (Matin) Starčevića Redom bana Jelačića

PREDSJEDNIK REPUBLIKE HRVATSKE

2782

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za osobite vojne zasluge u ustrojstvu i razvitku Oružanih snaga Republike Hrvatske, odlikuje se

brigadir MARTIN (Matin) STARČEVIĆ.

Klasa: 060-03/11-09/05

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2782
## Odluka o odlikovanju Redom bana Jelačića

### NN 139/2011 (5.12.2011.), Odluka o odlikovanju Redom bana Jelačića

PREDSJEDNIK REPUBLIKE HRVATSKE

2783

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 14. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske, odlikuju se

1. JOSIP (Martin) MAHOVIĆ

2. ADOLF (Adolf) PAAR.

Klasa: 060-03/11-09/04

Urbroj: 71-03/3-11-02

Zagreb, 30. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2783
## Odluka o odlikovanju Dražena (Ivan) Šilhana Redom Petra Zrinskog i Frana Krste Frankopana s pozlaćenim pleterom

### NN 139/2011 (5.12.2011.), Odluka o odlikovanju Dražena (Ivan) Šilhana Redom Petra Zrinskog i Frana Krste Frankopana s pozlaćenim pleterom

PREDSJEDNIK REPUBLIKE HRVATSKE

2784

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 15. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časnim znakom vječnog spomena poginulom za hrvatsku državu u iznimnim okolnostima u miru, odlikuje se

DRAŽEN (Ivan) ŠILHAN.

Klasa: 060-03/11-10/03

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2784
## Odluka o odlikovanju nadnarednika Vladimira (Alojza) Vincelja Redom Petra Zrinskog i Frana Krste Frankopana s pozlaćenim pleterom

### NN 139/2011 (5.12.2011.), Odluka o odlikovanju nadnarednika Vladimira (Alojza) Vincelja Redom Petra Zrinskog i Frana Krste Frankopana s pozlaćenim pleterom

PREDSJEDNIK REPUBLIKE HRVATSKE

2785

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 15. Zakona o odlikovanjima i priznanjima Republike Hrvatske (»Narodne novine«, broj 20/95, 7/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časnim znakom vječnog spomena poginulom za hrvatsku državu u iznimnim okolnostima u miru, odlikuje se

nadnarednik VLADIMIR (Alojz) VINCELJ.

Klasa: 060-03/11-10/02

Urbroj: 71-03/3-11-02

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2785
## Odluka o odlikovanju Redom hrvatskog križa

### NN 139/2011 (5.12.2011.), Odluka o odlikovanju Redom hrvatskog križa

PREDSJEDNIK REPUBLIKE HRVATSKE

2786

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 19. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu odlikuju se

1. STIPO (Ljubomir) BANDALO

2. ĐURO (Stjepan) PEIĆ

3. MIJAT (Ilija) RAŠIĆ

4. MIRKO (Dragutin) VESELIN.

Klasa: 060-03/11-14/09

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2786
## Odluka o odlikovanju Nikole (Anto) Kljajića Redom hrvatskog trolista

### NN 139/2011 (5.12.2011.), Odluka o odlikovanju Nikole (Anto) Kljajića Redom hrvatskog trolista

PREDSJEDNIK REPUBLIKE HRVATSKE

2787

Na temelju članka 98. Ustava Republike Hrvatske (»Narodne novine«, broj 85/10 — pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

NIKOLA (Anto) KLJAJIĆ.

Klasa: 060-03/11-15/20

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2787
## Odluka o odlikovanju Redom hrvatskog trolista

### NN 139/2011 (5.12.2011.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

2788

Na temelju članka 98. Ustava Republike Hrvatske (»Narodne novine«, broj 85/10 — pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. ZVONIMIR (Josip) SABOLOVIĆ

2. ZLATKO (Ignac) SELEŠ

3. IVICA (Mirko) SEVER

4. DARKO (Josip) VOJKOVIĆ.

Klasa: 060-03/11-15/19

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2788
## Odluka o odlikovanju Redom hrvatskog trolista

### NN 139/2011 (5.12.2011.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

2789

Na temelju članka 98. Ustava Republike Hrvatske (»Narodne novine«, broj 85/10 — pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MARIO (Ivan) NOVOSEL

2. SENAD (Rasim) SIVIĆ

3. KARLO (Dragutin) ŠNIHUR

4. STJEPAN (Ivan) ŠVARC.

Klasa: 060-03/11-15/15

Urbroj: 71-03/3-11-02

Zagreb, 25. kolovoza 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2789
## Odluka o odlikovanju brigadira Krzysztofa Kaliszewskog Redom hrvatskog trolista

### NN 139/2011 (5.12.2011.), Odluka o odlikovanju brigadira Krzysztofa Kaliszewskog Redom hrvatskog trolista

PREDSJEDNIK REPUBLIKE HRVATSKE

2790

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista, za razvoj bilateralnih odnosa između Republike Hrvatske i Republike Poljske, odlikuje se

brigadir KRZYSZTOF KALISZEWSKI.

Klasa: 060-04/11-15/02

Urbroj: 71-03/3-11-02

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2790
## Odluka o odlikovanju Ivana (Petar) Lele Redom hrvatskog trolista

### NN 139/2011 (5.12.2011.), Odluka o odlikovanju Ivana (Petar) Lele Redom hrvatskog trolista

PREDSJEDNIK REPUBLIKE HRVATSKE

2791

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

IVAN (Petar) LELA.

Klasa: 060-03/11-15/12

Urbroj: 71-03/3-11-02

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2791
## Odluka o odlikovanju Redom hrvatskog trolista

### NN 139/2011 (5.12.2011.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

2792

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru, odlikuju se

1. pukovnik MILENKO (Ivanov) JELIĆ

2. pukovnik RADOSLAV (Krešin) RAVLIĆ

3. satnik ROBERT (Ivanov) POLJAK

4. natporučnik DRAŽEN (Stjepanov) ŠETIT.

Klasa: 060-03/11-15/13

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2792
## Odluka o odlikovanju Redom hrvatskog trolista

### NN 139/2011 (5.12.2011.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

2793

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«) broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge njihovih pripadnika za Republiku Hrvatsku stečene u ratu, odlikuju se

1. Mješoviti odred mornaričkog pješaštva – Pelješac

2. Mješoviti odred mornaričkog pješaštva – Korčula

3. Satnija mornaričko-desantnog pješaštva – Pula

4. Mješoviti odred mornaričkog pješaštva Ugljan – Dugi Otok

5. Mješoviti odred mornaričkog pješaštva – Dubrovnik

6. Mješoviti odred mornaričkog pješaštva – Hvar.

Klasa: 060-03/11-15/14

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2793
## Odluka o odlikovanju Redom hrvatskog trolista

### NN 139/2011 (5.12.2011.), Odluka o odlikovanju Redom hrvatskog trolista

PREDSJEDNIK REPUBLIKE HRVATSKE

2794

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. ZVONKO (Tomislav) ANIĆ

2. JOZO (Križan) GRUBEŠA

3: dr. VLADO (Dragutin) JURANKO

4. MILJENKO (Martin) KOMES

5. VINKO (Tomo) LISEC

6. dr. DRAŠKO (Aleksandar) PAVLOVIĆ

7. dr. IGOR (Milan) PECIĆ.

Klasa: 060-03/11-15/09

Urbroj: 71-03/3-11-02

Zagreb, 30. svibnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2794
## Odluka o odlikovanju Redom hrvatskog pletera

### NN 139/2011 (5.12.2011.), Odluka o odlikovanju Redom hrvatskog pletera

PREDSJEDNIK REPUBLIKE HRVATSKE

2795

Na temelju članka 98. Ustava Republike Hrvatske («Narodne novine«, broj 85/10 – pročišćeni tekst) i članka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera za osobiti doprinos razvitku i ugledu Republike Hrvatske i dobrobiti njezinih građana odlikuju se

1. brigadir IVAN (Milanov) ZELIĆ

2. pukovnik DRAGAN (Tomin) BATURIN

3. bojnik ALOJZ (Ivanov) KOVAČEK

4. satnik PETAR (Markov) KAMPIĆ

5. satnik VENCEL (Božin) KNEZOVIĆ

6. satnik IVAN (Franjin) ŠOSTAREC.

Klasa: 060-03/11-16/06

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2795
## Odluka o odlikovanju Dušana (Mladen) Cvjetkovića Spomenicom domovinskog rata

### NN 139/2011 (5.12.2011.), Odluka o odlikovanju Dušana (Mladen) Cvjetkovića Spomenicom domovinskog rata

PREDSJEDNIK REPUBLIKE HRVATSKE

2796

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 22. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

DUŠAN (Mladen) CVJETKOVIĆ.

Klasa: 060-03/11-17/03

Urbroj: 71-03/3-11-02

Zagreb, 26. rujna 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2796
## Odluka o odlikovanju Spomenicom domovinskog rata

### NN 139/2011 (5.12.2011.), Odluka o odlikovanju Spomenicom domovinskog rata

PREDSJEDNIK REPUBLIKE HRVATSKE

2797

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), na prijedlog Državnog Povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. EMILIJ (Nikolin) ČESKO, desetnik

2. ROLAND (Brankov) SRUK.

Klasa: 060-03/11-17/02

Urbroj: 71-03/1-11-02

Zagreb, 28. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2797
## Odluka o odlikovanju Đure (Ivan) Devčića Spomenicom domovinskog rata

### NN 139/2011 (5.12.2011.), Odluka o odlikovanju Đure (Ivan) Devčića Spomenicom domovinskog rata

PREDSJEDNIK REPUBLIKE HRVATSKE

2798

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 22. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

ĐURO (Ivan) DEVČIĆ.

Klasa: 060-03/11-17/01

Urbroj: 71-03/3-11-02

Zagreb, 21. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 139/2011-2798
## Odluka o izmjeni Odluke o stambenog zbrinjavanju povratnika - bivših nositelja stanarskog prava izvan područja posebne državne skrbi

### NN 139/2011 (5.12.2011.), Odluka o izmjeni Odluke o stambenog zbrinjavanju povratnika - bivših nositelja stanarskog prava izvan područja posebne državne skrbi

VLADA REPUBLIKE HRVATSKE

2799

Na temelju članka 10 i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010), Vlada Republike Hrvatske je na sjednici održanoj 1. prosinca 2011. godine donijela

ODLUKU

O IZMJENI ODLUKE O STAMBENOM ZBRINJAVANJU POVRATNIKA – BIVŠIH NOSITELJA STANARSKOG PRAVA IZVAN PODRUČJA POSEBNE DRŽAVNE SKRBI

I.

U Odluci o stambenom zbrinjavanju povratnika – bivših nositelja stanarskog prava izvan područja posebne državne skrbi (»Narodne novine«, broj 29/2011) točka VI. mijenja se i glasi:

»VI.

Rok za podnošenje zahtjeva povratnika – bivših nositelja stanarskog prava za stambeno zbrinjavanje je do 30. travnja 2012. godine.«.

II.

Ova Odluka stupa na snagu danom objave u »Narodnim novinama«.

Klasa: 370-01/11-01/01

Urbroj: 5030105-11-3

Zagreb, 1. prosinca 2011.

Predsjednica
Jadranka Kosor, dipl. iur., v. r.

Odluka, NN 139/2011-2799
## Odluka o iznosu troškova specijalizacije iz obiteljske medicine

### NN 139/2011 (5.12.2011.), Odluka o iznosu troškova specijalizacije iz obiteljske medicine

MINISTARSTVO ZDRAVSTVA I SOCIJALNE SKRBI

2802

Na temelju članka 139. stavka 2. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) i članka 12. stavka 1. Pravilnika o specijalističkom usavršavanju doktora medicine iz obiteljske medicine (»Narodne novine«, br. 129/11), ministar zdravstva i socijalne skrbi donosi

ODLUKU

O IZNOSU TROŠKOVA SPECIJALIZACIJE IZ OBITELJSKE MEDICINE

I.

Trošak specijalizacije iz obiteljske medicine po godini specijalističkog usavršavanja utvrđuje se u iznosu od 100.000,00 kn neto.

II.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/11-02/146

Urbroj: 534-07-11-1

Zagreb, 29. studenoga 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Odluka, NN 139/2011-2802
## Odluka o iznosu naknade glavnom mentoru i mentoru specijalizacije iz obiteljske medicine

### NN 139/2011 (5.12.2011.), Odluka o iznosu naknade glavnom mentoru i mentoru specijalizacije iz obiteljske medicine

MINISTARSTVO ZDRAVSTVA I SOCIJALNE SKRBI

2803

Na temelju članka 139. stavka 2. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11 i 84/11) i članka 10. stavka 5. Pravilnika o specijalističkom usavršavanju doktora medicine iz obiteljske medicine (»Narodne novine«, br. 129/11), ministar zdravstva i socijalne skrbi donosi

ODLUKU

O IZNOSU NAKNADE GLAVNOM MENTORU I MENTORU SPECIJALIZACIJE IZ OBITELJSKE MEDICINE

I.

Godišnja naknada glavnom mentoru za rad po mentorstvu utvrđuje se u iznosu od 1.500,00 kn neto.

II.

Godišnja naknada mentoru za rad po mentorstvu utvrđuje se u iznosu od 1.000,00 kn neto.

III.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/11-02/145

Urbroj: 534-07-11-1

Zagreb, 29. studenoga 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Odluka, NN 139/2011-2803
## Uredba o izmjenama Uredbe o Carinskoj tarifi za 2011. godinu

### NN 140/2011 (6.12.2011.), Uredba o izmjenama Uredbe o Carinskoj tarifi za 2011. godinu

VLADA REPUBLIKE HRVATSKE

2811

Na temelju članka 4. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008), Vlada Republike Hrvatske je na sjednici održanoj 1. prosinca 2011. godine donijela

UREDBU

O IZMJENAMA UREDBE O CARINSKOJ TARIFI ZA 2011. GODINU

Članak 1.

U Uredbi o Carinskoj tarifi za 2011. godinu (»Narodne novine«, br. 138/2010, 67/2011, 106/2011, 107/2011 i 127/2011), u Carinskoj tarifi, mijenjaju se carinske stope za pojedine proizvode u stupcu za Srbiju na način kako slijedi:

[TABLICA](dodatni/418251.pdf)

Članak 2.

Prilog 9 – Srbija, mijenja se na način kako slijedi:

Prilog 9 – Srbija

|  |  |  |  |
| --- | --- | --- | --- |
| Tarifna oznaka | Carinska kvota  (tona) | Preferencijalna stopa carine unutar kvote (%) | Stopa carine na uvoz količina izvan kvote |
| 010290 osim 01029041 i 01029049 | 500 | 0 | Osnovna stopa carine |
| 01029041  01029049 | 4800 | 0 | 5% |
| 010392 | 400 | 0 | 15% |
| 01051191  01059400 | 200 | 0 | 5% |
| 0201 | 1000 | 0 | 20% |
| 0202 | 400 | 0 | 20% |
| 0203 | 400 | 0 | 20% |
| 0204 | 400 | 0 | 10% |
| 0207 | 600 | 0 | Osnovna stopa carine |
| 021011  021012  021019  021020 | 200 | 0 | 20% |
| 0401 | 100 | 0 | 20% |
| 0402 | 100 | 5 | 20% |
| 040610  040620  040630  040690 | 500 | 0 | Osnovna stopa carine |
| 040700 | 100 | 0 | 20% |
| 0408 | 100 | 0 | 15% |
| 070190 | 4000 | 0 | 10% |
| 07020000 | 400 | 0 | 20% |
| 0703 | 100 | 0 | 15% |
| 0704 | 200 | 0 | 15% |
| 07051100  07051900 | 200 | 0 | 5% |
| 0706 | 200 | 0 | 15% |
| 070700 | 400 | 0 | 15% |
| 080610 | 100 | 0 | 10% |
| 08071100 | 1000 | 0 | 15% |
| 080810 | 400 | 0 | 15% |
| 100190 | 60000 | 0 | 20% |
| 10059000 | 100000 | 0 | 20% |
| 160100 | 200 | 0 | 20% |
| 16021000  160232 do  160250 | 900 | 0 | 20% |
| 1701 | 200 | 20 | Osnovna stopa carine |
| 1702 | 100 | 0 | 5% |
| 2204 | 1000 | 0 | 15% |
| 2401 | 200 | 0 | Osnovna stopa carine |
| 2402 | 25 | 10 | Osnovna stopa carine |
| 2403 | 100 | 5 | Osnovna stopa carine |

Članak 3.

Ova Uredba objavit će se u »Narodnim novinama«, a stupa na snagu 15. prosinca 2011. godine.

Klasa: 413-01/10-01/03

Urbroj: 5030125-11-9

Zagreb, 1. prosinca 2011.

Predsjednica
Jadranka Kosor, dipl. iur., v. r.

Uredba, NN 140/2011-2811
## Rješenje kojim se Renati Čempuh izdaje odobrenje za rad investicijskog savjetnika, na neodređeno vrijeme

### NN 140/2011 (6.12.2011.), Rješenje kojim se Renati Čempuh izdaje odobrenje za rad investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

2812

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 25. stavak 1. Zakona o tržištu kapitala (»Narodne novine« broj 88/08, 146/08 i 74/09, dalje: ZTK), Uprava Hrvatske agencije za nadzor financijskih usluga u postupku izdavanja odobrenja za rad investicijskog savjetnika, pokrenutog na zahtjev Renate Čempuh iz Zagreba, Grada Mainza 23, na sjednici održanoj 1. prosinca 2011. godine, donijela je

RJEŠENJE

1. Renati Čempuh iz Zagreba, Grada Mainza 23, izdaje se odobrenje za rad investicijskog savjetnika, na neodređeno vrijeme.

2. Podaci iz ovog rješenja upisuju se u Registar investicijskog savjetnika, koji vodi Hrvatska agencija za nadzor financijskih usluga, pod rednim brojem 199 (stodevedesetdevet).

3. Izreka ovog rješenja objavit će se u »Narodnim novinama«.

Klasa: UP/I-451-04/11-08/29

Urbroj: 326-111-11-4

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2812
## Rješenje kojim se Venesi Ferić oduzima odobrenje za rad brokera

### NN 140/2011 (6.12.2011.), Rješenje kojim se Venesi Ferić oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2813

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u postupku oduzimanja odobrenja Venese Ferić iz Zagreba, Savska cesta 104, za rad brokera, na sjednici održanoj 1. prosinca 2011. godine, donijela je

RJEŠENJE

1. Venesi Ferić iz Zagreba, Savska cesta 104, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 405 (četristopet).

3. Izreka ovog rješenja objavit će se u »Narodnim novinama«.

Klasa: UP/I-451-04/11-07/34

Urbroj: 326-111-11-03

Zagreb, 1. prosinca 2011.

Predsjednik Uprave
Ante Samodol, v. r.

Rješenje, NN 140/2011-2813